চলতি বছর এ সংগঠনের সহযোগিতায় গহিরা স্কুল ও গশ্চি স্কুল চট্টগ্রাম টিভিতে বিতর্ক প্রতিযোগিতায় অংশ নেওয়ার সুযোগ পায়। এটি ছিল রাউজানের কোনো স্কুল প্রথমবারের মতো টিভিতে বিতর্ক প্রতিযোগিতায় অংশ নেওয়ার ঘটনা। সংগঠনটি এ পর্যন্ত শীতার্ত ৭০০ জনকে দিয়েছে কম্বল, ৮৫ জন শিক্ষার্থীর কলেজে ভর্তি ও অসংখ্য অন্যান্য ছাত্র-ছাত্রীর ভর্তির জন্য নগদ অর্থ প্রদান করে। ২০০ জন কলেজ শিক্ষার্থীকে বই দেওয়া হয়েছে বিনা মূল্যে। ৮ জনকে দেওয়া হয়েছে ৫০০০ টাকা করে শিক্ষাবৃত্তি। শুরু থেকে চলতি বছর পর্যন্ত ১৩৫০ পথশিশুকে দেওয়া হয়েছে ঈদবস্ত্র। ২০১৭ সালে উপজেলার ৪৫০টি স্কুল, কলেজ, ইউনিয়ন পরিষদ, সরকারি প্রতিষ্ঠানে তিনলাখ টাকা ব্যয়ে বিতরণ করা হয়েছে সঠিক মাপের ৪০০টি জাতীয় পতাকা। রাউজানের ইতিহাসে সর্বোচ্চ উন্নয়ন কর্মকাণ্ড করায় স্থানীয় এমপি এ বি এম ফজলে করিম চৌধুরীর জন্মদিন উপলক্ষে ৪০০ শ্রমজীবীর মানুষের মাঝে খাবার বিতরণ করা হয়। ১৭ লাখ টাকা ব্যয়ে রাউজানের ১৬০টি স্কুলে ৭০০০ শিক্ষার্থীর মাঝে চলতি বছর বিতরণ করা হয়েছে শিক্ষাসামগ্রী। এছাড়া ২০১৬ সালে ৩০০ জন ও ২০১৭ সালে ৭টি স্কুলের সমাপনী পরীক্ষার্থীদের প্রদান করা হয় শিক্ষাসামগ্রী।